‘Vaselinetjie’ vertel die verhaal van Helena ‘Vaselinetjie’ Bosman, ’n 11-jarige wit dogtertjie wat deur haar liefdevolle bruin grootouers op die afgeleë dorpie van Eksteenfontein in die Noord-Kaap in Suid-Afrika grootgemaak word. Wanneer die welsyn egter uitvind dat Vaselinetjie nie die egpaar se biologiese kleinkind is nie, gryp hulle in en besluit om Vaselinetjie na ’n staatsweeshuis in Johannesburg te stuur.
Arno Greeff het sy loopbaan as akteur in 2012 begin toe hy ’n kameorol in die film ‘Verraaiers’ losgeslaan het.
Elani Dekker is ewe talentvol as ’n akteur en danser. In 2015, het sy haar eerste hoofrol in die speelfilm, ‘Jou Romeo’, losgeslaan met André Velts as regisseur.
Royston Stoffels is al vir meer as 50 jaar ’n akteur. In 1974, het hy sy loopbaan as onderwyser begin en het daarna op die verhoog en in films, televisie en radio begin werk.